description: "Основното, което ме накара да скоча от скалата, подвеждащо наречена "сигурност", е това, че вече бях станал родител. Исках, а и все още се старая да покажа на детето си, че мечтите не бива да се пренебрегват. Тъкмо обратното, трябва да се следват независимо от контекста и обществените нагласи", казва Георги, който оставя добре платената си работа, за да стане художник

title: Георги Димитров - да скочиш от скалата

maintext:
Фотограф: Якоб Шварцер
Изложба на номинираните за наградата "База" 2011
[Лилия София Попганчева]
първоначално
Детска работилница "ортогонал14"
Фотограф: Нина Малчева
"Смятам, че светът би бил едно по-добро място, ако всеки беше по-искрен със себе си и правеше това, което най-много обича да прави", казва ми Георги, докато се разхождаме из Докторския парк и разговаряме за последните му занимания. Преди няколко дни той се е върнал от научна конференция в Полша, където е говорил за традицията на безпредметното изкуство в България. Да се изправи на подобен форум и да е приет в домовете на някои от най-значимите световни изкуствоведи, теоретици и творци, занимаващи се с проблемите на геометричната абстракция, за него е постижение, защото само допреди десет години той няма никаква представа, че ще се занимава с изкуство.Тридесет и шест годишният Георги се шегува, че въпреки името си, не произлиза от номенклатурно семейство, нито пък е получил нещо наготово. До 24-годишна възраст е живял, учил и работил на три различни от Европа континента. Като студент в Уелингтън заплаща две-трети от образованието си с лични средства, "спечелени с нечовешки усилия" в американския хоремаг сектор. По това време със същите пари може спокойно да си купи лъскав автомобил или апартамент, но вместо това решава да вложи в образование.Докато следва, стажува в счетоводния отдел на израелска компания в Африка, а след дипломирането си се оттегля сред природата на Нова Зеландия за няколко месеца като берач на плодове, преди да се завърне в София. "Може би предозирах с ябълките и крушите по бреговете на Тасманийско море, но един ден, седейки на дървото, осъзнах, че всъщност събирах плодовете на живота си. Те бяха толкова сладки, а аз толкова щастлив... И така, изпълнен с кураж и оптимизъм, се върнах в България, за да търся и създам почва за семенцата си."Георгиследва Международни отношения в УНСС, но бакалавърската си степен по Политически науки получава от VUW (Университета "Виктория", Нова Зеландия) през 2004 г. След обучението си работи клиент-ориентирани професии в малки, средни и големи международни компании. "Напук на очакванията ми за лесна и стремителна реализация първата ми постакадемична работа тук беше в кол-център на 45 минути с градски транспорт – трябваше да се издържам някак. Изглежда съм се справял прилично, понеже още на втория месец увеличиха двойно заплатата ми, а след това станах "тийм лийд" (водещ екип) и започнах да участвам в обучението и подбора на новите служители."Така навлиза в полето на човешките ресурси. Постъпва в една от първите хед-хънтърски ("ловци на глави" - специализирани в привличане на кадри от конкуренти или най-добрите професионалисти) фирми в България, но след година осъзнава, че ще се чувства още по-полезен като вътрешен HR. Започва работа за най-големия тогава алтернативен телеком, който тъкмо се е присъединил към семейството на "Дойче Телеком" и така се запознава с още някоя и друга корпоративна политика, преди да се присъедини към една от най-крупните платформи за онлайн разплащания в света, отговаряйки за подбора и задържането на ИТ персонал. Там е и последната длъжност, която заема на пълен работен ден.За трите години във фирмата, която изиграва ролята на социална лаборатория за него, Георги предимно си говори с различни хора. "Както се казва на корпоративен език, имах вътрешни и външни клиенти – служители, кандидати и доставчици. Слушах внимателно, задавах въпроси и така стигахме до решения, касаещи благото на всички. Едно от любимите ми занимания беше да организирам вътрешни творчески събития за колегите, в това число конкурси за поезия; късометражно кино; истории за родния край; слоган/мото на IT отдела и кулинарен конкурс, както и вътрешна ала-TED конференция."Въпреки удовлетвореност от свършената работа той решава да напусне, след като вече е "превъртял играта" и в момент, в който трябва да избере между да се качи ли на следващото корпоративно ниво или да последва мечтата си.Исках, а и все още се старая да покажа на детето си, че мечтите не бива да се пренебрегват. Тъкмо обратното, трябва да се следват независимо от контекста и обществените нагласи."Познавам много хора наясно със себе си, които, прибирайки се вкъщи от работа, отварят витрината със своите мечти, пият едно питие, усмихват им се с горделив блясък в очите и ги връщат обратно на етажерката, пият още едно и включват телевизора, за да заспят по-лесно. Пък и нали вече са пораснали – утре имат неотложни дела. Проблемът е, че по този начин те превръщат децата си в следващата покорна смяна, която ще праща есемеси към риалити формати, ще търка лотарийни билетчета, ще тегли потребителски кредити за екзотични почивки в Дубай и т.н. Нямам нищо против, ако за някого този начин на живот е постигната мечта. Смятам обаче, че има много по-интересни неща за правене, отколкото да се ходи редовно на работа", разсъждава Георги.Съсипваме собствената си околна среда, а същевременно развиваме технологии и разработваме начини за заселване на други планети. Държавните законодателства подкрепят това наше самоунищожително поведение. Наивно е да се смята, че сме способни да излъжем природата. Състезанието с нея е с предизвестен (фатален) край за нас. Безскрупулното преследване на материални резултати води съвременното общество към все по-задълбочаваща се етична криза. Бих я нарекъл "криза на сетивата". Налице е глобална тенденция на отчуждение, стигаме до неспособност да общуваме по между си. Ние гледаме, но не виждаме; чуваме, но не се вслушваме; наизустяваме, но не успяваме да запомним най-важното; докосваме се, без да се усещаме; живеем заедно, но сме толкова далеч един от друг. Живеем, сякаш вече сме умрели."Мечтата е отдавна ясна – да стане художник и да среща нови приятели покрай дейността си. Преди да напусне Георги вече е участник в няколко важни изложби в България. "Почувствах, че моментът е настъпил и си казах, сега или никога! Разговарях с най-близките си хора и след като получих тяхната подкрепа, подадох молбата си за напускане."Сигурен е, че съществува обществен натиск: "той остави сигурната си работа, за да стане художник", но няма никакви опасения. "Основната причина е един ден да не се срамувам пред дъщеря ми. Искам да избегна изречението: ами, тати, аз знаех кой съм, но бях роб през целия си живот. Искам да бъда пример за нея да следва мечтите си, въпреки неизбежните трудности."До средата на двайсетте си години Георги е научил важен урок – да записва идеите си, преди да ги забрави. Съгласен е с Пикасо, според когото всеки човек се ражда художник. "Проблемът е как да останеш такъв, когато пораснеш. Винаги съм обичал да творя и изразявам себе си. В началото си мислех, че това са твърде лични неща, за да ги споделям с по-широка публика. Постепенно обаче осъзнах, че изкуството може да сближава хората и да строи мостове между различните култури", обяснява той.Първоначлно Георги скицира идеите си с думи. После думите се превръщат в геометрични форми, а изреченията в пъстри семиотични схеми. Един ден неговият приятел Йохан Карлсон вижда тези скици и установява, че наподобяват работите на неговия любим художник Мондриан. Малко по-късно му подарява книга за De Stijl. Тогава той разбира, че не е единствен – колкото повече чете за тези хора и тяхната естетика, толкова повече открива себе си. Постепенно научава за други течения от нефигуративния свят и започва да пренася сентенциите си върху платна.Определя се като човек с афинитет към неотъпканите пътеки и даже абсурда. Ето защо се случва някак естествено да основе безпредметна софия – първата по рода си нестопанска асоциация, създадена да служи като културна платформа за институционално подпомагане на безпредметното изкуство в България. Не след дълго започва работа по първото издание на ортогонал: международен форум за безпредметно изкуство . (Безпредметното, известно още като нефигуративно, изкуство е генеричен термин, част от по-широкото понятие абстрактно изкуство, което включва в себе си модернистични и съвременни течения, обособили се в живописта, индустриалния дизайн, архитектурата, музиката и литературата през последните 100 години, като супрематизмът, конструктивизмът, неопластицизмът, конкретното изкуство, формализмът, минимализмът, оп артът, кинетичното изкуство, редуктивното изкуство и др.)Форумът "ортогонал" вече има две издания и включва изложба, програма от лекции и прожекции и детска работилница. "Давам си сметка, че откакто съм напуснал работя двойно повече и спя два пъти по-малко, но по никакъв начин не бих могъл да съжалявам за това. Чувствам се несравнимо по-пълноценен."В момента Георги работи по организацията на третото издание на "ортогонал", което ще се състои през май 2017 г. Форумът няма за цел да генерира приходи и е отворен и всеки, който иска може да го посети."Изключително внимателен съм при избора си на партньори. Това са предимно чуждестранни културни институти, дипломатически мисии, както и международни частни фондации, публични и частни музеи и галерии. До голяма степен "ортогонал" се осъществява благодарение на доброволната подкрепа от самите участници. Хората идват в България, заради идеята, създават приятелства (от които после нерядко произлизат творчески сътрудничества) и след като се приберат разказват колко очарователно място е София. По този начин имам възможност да практикувам някакъв вид дипломатическа дейност или университетската ми специалност, без да се налага да бъда институционализиран, т.е. да го правя под шапката на бутафорни правителства и да посочвам с главни букви спомоществователството на някоя си марка вафла или модерна напитка. Смятам, че културата е възможно най-добрата дипломация и съм щастлив, че мога да си позволя подобна дейност".За пазар на изкуство в България не може да става и дума, още повече за такова, което няма почти никаква разпознаваемост у нас, каквото е геометричната абстракция. Благодарение на опита от "предишния" си живот преживявам като съветвам в областта на организационното развитие една от най-добре развиващите се софтуерни компании в Европа, разказва Георги.Той обяснява, че когато човек работи на пълен работен ден, има нужда да разпуска напрежението като най-често това се изразява в консумиране на дадено средство за разпускане: и колкото повече работиш, толкова повече консумираш. Според него този начин на живот амортизира човешкото тяло и най-вече душата."Забелязал съм, че когато някой е упорит и безкористен, нещата му се получават. Подозирам, че ако аз мога да пренебрегна страховете си за сметка на мечтите си, то и други могат да го направят, та даже вероятно биха постигнали много повече от мен. Така България би се превърнала в едно по-уютно място за живот."Накрая Георги обяснява, че се стреми да следва няколко важни за него правила – да избягва прекомерната употреба на ресурси и консумира колкото му е необходимо. "Живял съм в Африка като дете. Оттам се научих да ценя природните ресурси и знам, че щастието не се измерва в материални единици или собственост."Не шофира, а кара колело или щом се налага, ползва градски транспорт. Много обича да пътува, но това винаги е свързано с работата му. "Смея да кажа, че живея твърде премерено. Концепцията ми за бавен живот е много близка до тази, умело описана във филма на Камен Калев "Островът". Човек първо трябва да осъзнае пътя си и след това със силите си да върви по него."


title: Косово ще участва в парламентарната асамблея на Съвета на Европа от 2017 г.

maintext:
Фотограф: Damir Sagolj
От 1 януари 2017 г. Косово ще участва в заседанията на парламентарната асамблея на Съвета на Европа (ПАСЕ) с тричленна делегация, включваща представители на управляващото мнозинство, опозицията и малцинствата, предаде агенция МИА, цитирана от БТА.Според прищинските медии косовските парламентаристи ще участват в заседания на комисията за демокрация, която между другото се занимава и с отношенията с Косово, и ще имат право на глас в нея.Досега на заседанията на тази комисия присъстваха по двама представители на Косово, които имаха само наблюдателски функции."Косово успя да стане член на ПАСЕ в резултат на парламентарната дипломация. Това е знак, че Косово напредва със сигурни крачки в посока към интеграцията във важни международни организации", коментира председателят на косовския парламент Кадри Весели.

fasttext_language: bg


description: Селекцията на "Световните снимки на деня" днес е на дежурния фоторепортер Георги Кожухаров.

title: Фотогалерия: Световните снимки на деня - 5 октомври 2016 г.

maintext: 1/16 снимки в галерията Членове на китайска оперна трупа се подготвят за изпълнение в рамките на програмата на вегетариански фестивал в Банкок, Тайланд.


description: Коктейл от културни препратки - от романтизма през "Крафтверк" до клоунадата и шофирането - стои в основата на деветте представления в програмата.

title: Фотогалерия: Kraftwerk, Кънингам и Уорхол - какво предстои на One Dance Week

maintext:
1/10 видеа в галерията
Краят на архитектурната седмица в Пловдив този уикенд дава началото на Седмицата на танца: или по-точно на месецът, тъй като фестивалът One Dance Week тази година ще се разположи из целия октомври.
Откриването е в неделя, 9-ти, с две съвременни класики: "Тропическа гора" на Мърс Кънингам и "Ледена примамка" на Триша Браун, играни днес единствено от трупата на първия солист на Браун - Стивън Петронио.
Различни школи в съвременния танц в изпълнение на компании от САЩ, Канада, Швейцария, Испания, Корея, Тайван, Чехия и Франция ще гостуват на One Dance Week до 30 октомври. Ето кои са те.


description: Блокирането на СЕТА ще бъде истинска катастрофа за Европа. Ако го допусне, ЕС спокойно може да си стяга куфарите и да пуска кепенците, коментира Барбара Везел за "Дойче Веле".

title: Може ли Валония да живее само от свинско месо

maintext:
Протест срещу споразумението във Варшава.
Блокирането на СЕТА ще бъде истинска катастрофа за Европа. Ако го допусне, ЕС спокойно може да си стяга куфарите и да пуска кепенците, коментира Барбара Везел за "Дойче Веле" Решението на германския Конституционен съд да даде зелена светлина на Договора за свободна търговия с Канада (СЕТА) е частична победа за Европа. Председателят на съда недвусмислено посочи какви ще бъдат последиците, ако Германия блокира СЕТА: рисковете са по-скоро политически, отколкото икономически. В аргументите към решението ясно се казва, че би пострадало международното доверие към Федералната република и Европейския съюз. И наистина, СЕТА е един вид лакмус за това дали ЕС изобщо е в състояние да сключва търговски договори с която и да е страна в света.В икономическо отношение договорът за свободна търговия не е особено важен за Европа. В списъка на европейските търговски партньори Канада е едва на 11-то място. ЕС обаче е най-важният търговски партньор за Канада, след САЩ. С други думи, канадската страна има много по-голям интерес от функциониращ търговски договор. Докато за европейците СЕТА е един вид експериментален модел: ако споразумението с канадците проработи, то може да послужи като матрица за сходни договори с Виетнам, Нова Зеландия и Австралия.Канадците са гъвкави, а икономическият им модел е сравнително близък до европейския, тъй че част от вече известните проблеми бързо намериха решение. Например: арбитражните съдилища за защита на инвеститорите, условията за обществените поръчки, закрилата на труда и околната среда, устойчивото развитие. Вярно, че някои от клаузите не съвпадат сто процента с европейското право – например, когато става дума за оценката на рисковете при продукти и технологии. Но нима можем да очакваме, че европейските закони ще са напълно приложими за която и да е страна-партньор? Тоест, споровете около СЕТА ни изправят пред въпроса дали искаме едно сравнително добро споразумение, или пък занапред се отказваме от договори с която и да било страна.Германският конституционен постави и някои искания, например: за правото на отделна страна да излиза от договора. Подобна клауза трудно може да бъде наложена, но това вече не е от особено значение, след като регионалният парламент във френско езичната част на Белгия оповести, че блокира СЕТА . Критиците на договора многократно се оплакваха, че той не е бил подложен на широко обсъждане в съответните страни. И ето, че един малък регионален парламент на една малка държава от ЕС блокира цялата конструкция. При това, без сериозни политически причини. Защото едва ли няколко стотин валонски свиневъди действително ще пострадат поради евтин внос тъкмо от Канада. Тук изобщо не става дума за демокрация, а за тежкия конфликт между Валония и Фландрия, за политическата позиционна война в разпокъсана Белгия. Т.е. валонската блокада е свързана не със съдържанието на СЕТА, а с нагласите на провинциалните властници, които се чувстват достатъчно силни, за да се опитат дори да свалят централното правителство.Търговската политика е една от най-важните компетенции на Брюксел, тя засяга самата сърцевина на ЕС. Но когато Еврокомисията реши, че има прерогативи да подпише СЕТА, веднага се надигнаха мощни протести, които принудиха Брюксел да се съгласи договорът да бъде внесен за одобрение в националните парламенти. А това са общо 28 парламента, които могат да кажат "не" по каквато и да било причина и да блокират начинанието.За Европа провалът на СЕТА ще бъде истинска катастрофа. Търговски договори и подобни международни споразумения винаги са насочени към икономическия интерес на целия ЕС. Ако отделни региони ги блокират, защото се страхуват от локални отрицателни последици, цялото начинание се превръща във фарс. Та нима Валония сериозно смята, че е в състояние сама да сключи по-добър търговски договор с която и да било страна в света?! Или може би просто ще спре да търгува и ще я кара само на собствено свинско месо? Ставаме свидетели на възможно най-голямото политическо плиткоумие. Ако нещата продължават така, Европейският съюз може вече да си стяга куфарите и съвсем демократично да пуска кепенците.


title: МОК е уверен, че Китай ще осигури "свободен" интернет за олимпийските игри

maintext:
Китайците посрещнаха бурно второто си домакинство на олимпийски игри, този път летни
Президентът на МОК Томас Бах проведе разговори с организаторите относно проблемите, които вижда в кандидатурата
Международният олимпийски комитет (МОК) е уверен, че китайските власти ще осигурят нецензуриран достъп до интернет за туристите и участниците в зимните олимпийски игри през 2022, на които домакин ще е Пекин.В момента в Китай има строг контрол върху достъпа до определени сайтове, като много "западни" страници са цензурирани или напълно забранени. Правителството на комунистическата държава смята, че социалните мрежи могат да дестабилизират обществото и дори да са заплаха за вътрешната сигурност.Сред най-популярните сайтове, достъпът до които е напълно забранен, са Twitter, YouTube, Instagram, Facebook, търсачката на Google, както и Gmail. В тези страници не може да се влезе без специализиран софтуер, който да прескочи така наречената "Great Firewall" (игра на думи с антивирусната програма Firewall и Великата китайска стена)."Свободният достъп до интернет е гарантиран в кандидатурата на Китай. От летните игри в Пекин през 2008 знаем, че организаторите изпълняват обещанията си. Убедени сме, че и този път ще е така", заяви вицепрезидентът на МОК Хуан Антонио Самаранч-младши пред "Ройтерс".През 2008 обаче журналистите, които отразяваха игрите, имаха проблеми, тъй като достъпът до много сайтове им бе ограничен заради цензурата на управаляващите. По-късно МОК официално призна, че някои негови представители са сключили сделка с Китай за това ограничение."През 2022 година ще отворим достъпа до всички сайтове за всички потребители на състезателните съоръжения и зали, в олимпийското село, както и в други райони", заяви заместник-кметът на Пекин Жанг Жиандонг, който е и вицепрезидент на организационния комитет. Ако обещанието бъде спазено, то тогава и китайските граждани ще имат достъп до забранени сайтове докато траят игрите.Въпреки успешните летни игри през 2008 година, сега на домакинството на Пекин не се гледа с добро око заради редица проблеми, сред които замърсеността на въздуха, липсата на сняг и погазването на човешките права в страната.


title: "Ислямска държава" съветва привържениците си да нападат Европа, вместо да воюват в Сирия и Ирак

maintext:
Фотограф: Christian Hartmann
Терористичната групировка "Ислямска държава" вече не призовава европейски джихадисти на фронта в Сирия и Ирак, а ги насърчава да останат в държавите, в които се намират, и да нанасят удари там. Това съобщава белгийската федерална прокуратура, цитирана от БТА.Джихадистите сменят тактиката си и настояват техните последователи в Европа да сеят смърт и разрушение у дома. Прокуратурата отчита, че терористите вербуват съучастници основно през интернет и приложението "Телеграм". Най-често попадналите под влиянието на джихадистите са младежи на възраст 16-17 години.Белгийската прокуратура отбелязва, че засега не е засечена непосредствена опасност от нов атентат в страната, но и че всеки вербуван е подготвян рано или късно да нанесе удар.Белгийските служби неотдавна уточниха, че разширяват профила на заподозрените джихадисти , като вече обръщат особено внимание на жените на възраст 20 - 30 години. По техни сведения опасността идва от жени в семейства, в които има или е имало джихадисти, както и при жени, които са сменили вярата си и чувстват необходимост да се докажат.Медиите припомнят, че първата в Европа жена шахид бе белгийка, приела исляма след брак с мюсюлманин. Тя се взриви в Багдад преди 11 години в несполучлив опит да вдигне във въздуха американска военна колона.


title: Тиха вечер в Блед, Словения

maintext:
1/3 снимки в галерията Блед е отлично място за хора, решили да съчетаят едновременно и "зелена", и градска околна среда. Бледското езеро е притегателен център от повече от 100 години. Паркът около езерото е проектиран и изпълнен в края на XIX век. На острова в езерото си заслужава да се посети църквата и да се обиколи целият остров. Водата е максимум 25 градуса. Край езерото е вилата на Тито, сега хотел. Тази и другите снимки са направени с телефона ми.
Фотограф: penetrating


description: Изложбата в току що превърнатия в галерия втори етаж на Телефонната палата съпоставя две контрастни, но еднакво откровени серии портрети: лицата на славата като Кейт Мос, кралица Елизабет II и Вим Вендерс, с млади британски военни, инвалидизирани от мисиите си в Афганистан и Ирак.

title: Снимка на деня: Брайън Адамс на откриването на изложбата си в София

maintext:
1/3 снимки в галерията Брайън Адамс откри лично фотоизложбата си Wounded/Exposed в столичната галерия Vivacom Art Hall час преди тазвечершния си концерт в зала "Арена Армеец". Канадската рокзвезда е у нас за втори път като музикант и за пръв - във фотографското си амплоа, което е далеч от просто хоби.
Фотограф: Георги Кожухаров


description: На нея министърът на образованието Меглена Кунева отново раздава стипендии, но на група добре облечени аристократи. Обръщението към нея обаче остава почти същото: "Айде, милейди, какво се циганиш за 30 евро".

title: Чавдар Николов отговори на критиката с карикатура

maintext: Карикатуристът Чавдар Николов отговори на споровете около карикатурата му от 26 септември с нова рисунка.На нея министърът на образованието Меглена Кунева отново раздава стипендии, но на група добре облечени аристократи. Разговорът обаче обаче остава почти същия. "Айде, милейди, какво се циганиш за 30 евро", казват й те.В сряда журналист от онлайн списанието "dВерсия" внесе жалба в Комисията за защита от дискриминация срещу Николов и сайта "Терминал 3" заради карикатура, посветена на п олемиката около стипендиите за ромски ученици . Според него и мнозина в социалните мрежи тя налага расистки стереотипи и обижда ромската общност, "изобразявайки нейните представители като мръсни, грозни и просещи от държавата."Художникът отвърна, че не рисува срещу една или друга група, а цели да накара хората да се замислят. В коментар под днешната си карикатура той пита зрителя дали от нея му става "по-добре".


title: Петрович отправи тежки обвинения към ръководството на "Левски"

maintext:
Петрович заяви, че през цялото време е работил под огромен стрес и в много лоша атмосфера
[LAP.bg]
"През последните пет месеца половина съм принуден да работя под огромно напрежение и не виждам смисъл да продължавам в подобна ситуация. Трябва да отбележа, че поканата да поема "Левски" получих от Георги Иванов-Гонзо, който малко след това напусна заради лошата атмосфера в клуба. Може би трябваше и аз да сторя същото", пише Петрович в молбата си за прекратяване на договора по взаимно съгласие.
на първо място причината да си тръгне е водената срещу него кампания още от първия му ден като треньор на "Герена". "За съжаление тази кампания е инспирирана от хора в клуба", заяви Петрович.
Той обяви, че началниците му многократно са водили преговори с други треньори да го заменят и допълни, че има тази информация "от първа ръка". По думите му клубът изобщо не се е съобразил и с желанията му за селекция през лятото.
"Още след последните два мача от предишния сезон и преди началото на лятната подготовка настоявах отборът да бъде подсилен съществено, повечето от новите футболисти не бяха доведени и одобрени от мен. Бях принуден да се съглася с тяхното идване, само защото нямах достатъчно играчи на пейката и в тренировъчния процес, което за клуб с амбициите на "Левски" е недопустимо", пише още Петрович.
Той твърди, че от лятната селекция по негово желание са взети само резервният вратар Иван Чворович и защитникът Димитър Пиргов. Сърбинът каза, че е получил отказа за привличането на румънеца Сапунару, Томич от "Партизан", Зубчев, който сега е в "Лил", Нистор от "Динамо" (Букурещ), както и един измежду Станислав Манолев и Иван Бандаловски.
"През последните пет месеца и половина не спирам да слушам как "Левски" на всяка цена трябва да спечели титлата - не коментирам дали настоящият състав има потенциал да го направи. Но за да се спечели титла, освен отбор, трябва да имаш и клуб", заяви Петрович.
Сърбинът твърди още, че ръководството е спряло премиите на първия отбор. "Трябва да се борим за шампионската титла, а в същото време шефовете спират премиите на футболистите, които са договорени преди началото на първенството. На първо място сме без загуба, а атмосферата в съблекалнята е още по-негативна заради това решение."
"Както виждате сами, фигурата на треньора в "Левски" няма значение, напълно е обезценена. Той не може да направи нищо, а само носи голяма отговорност за резултатите на отбора. По всички гореизброени причини бих искал да се разделим, защото работя под твърде голям стрес и в лоша атмосфера, с което рискувам здравето ми сериозно да се влоши. А животът ни е само един", допълва той.
Петрович обяви, че "Левски" е последният отбор в кариерата му. "Щастлив съм и ще го помня винаги", завършва молбата, към която сръбският треньор прилага и лекарска констатация от 19 септември, която бил получил вчера.
Изненадващо напусналият "Левски" Люпко Петрович изтъкна девет причини за своята оставка. 68-годишният сърбин отправи тежки обвинения към ръководството на клуба и заяви, че е работил в много лоша обстановка и под постоянен стрес.Сърбинът заяви, че


title: Йорданеску: Резултатът щеше да е друг, ако феновете бяха на стадиона

maintext:
Йорданеску заяви, че се гради силен отбор, но е необходимо време
[LAP.bg]
Старши треньорът на ЦСКА Едуард Йорданеску заяви, че отборът му нямаше да допусне първа домакинска загуба през сезона , ако феновете са били на стадион.Червените бяха наказани с един мач без публика и пред празните трибуни на стадион "Българска армия" отстъпиха с 0:1 срещу "Локомотив" (Пловдив). Според румънския специалист глобата е била достатъчно наказание за клуба."Сигурен съм, че ако днес имахме подкрепата на нашите фенове, резултатът щеше да е друг. Нямаше никаква емоция от трибуните, което се отразява на играчите. Уважаваме решението на БФС, но според мен не трябваше да бъдем наказвани с мач без публика", каза Йорданески пред "Диема спорт".Той изрази надежда, че на тима му няма да се налага повече да играе пред празни трибуни. "Феновете трябва да бъдат по стадионите и да подкрепят футболистите. Нормално е да бъдем глобени финансово, но не трябваше да бъдем лишавани от феновете", допълни румънецът.Според него e необходимо повече време, за да започне ЦСКА да играе по-добре и по-постоянно. По думите му ще се изгради много силен състав, но "това няма как да стане за няколко седмици и месеци"."Тези футболисти имат качества, но е необходимо време, за да го покажем. Трябва да работим дълго време заедно, ако искаме да сме първи в първенството. Ние все още изграждаме отбор, защото дойдоха много нови футболисти в хода на сезона и трябва да променим много неща", каза Йорданеску.Румънецът каза, че поема цялата отговорност за загубата и призова всички критики да бъдат насочени към него, но футболистите да бъдат оставени на мира.


title: Йордан Минев отпадна от националния отбор заради контузия

maintext:
Минев ще почива в паузата за национални отбори
[LAP.bg]
България гостува на Франция на 7 октомври в Париж. Мачът ще е дебют начело на националния отбор за Хубчев, който замени подписалия с "Динамо" (Загреб) Ивайло Петев. Три дни по-късно тимът ще се изправи срещу Швеция в Солна.
Защитникът на "Лудогорец" Йордан Минев отпадна от групата на националния отбор за предстоящите световни квалификации.Левият бек няма да може да вземе участие в гостувания на Франция и Швеция заради контузия, съобщи Българският футболен съюз.Минев пропусна последния мач на "Лудогорец" - победата с 3:1 срещу "Нефтохимик" в неделя. След двубоя старши треньорът на разградчани Георги Дерменджиев обяви, че 35-годишният играч има боли в крака от мача с ПСЖ в Шампионската лига, които са се усилили в последните дни.Изборът на Йордан Минев беше единствената промяна в групата за световните квалификации, която направи новият селекционер Петър Хубчев. Левият бек, който на 14 октомври ще навърши 36, не беше получавал повиквателна от близо една година.


title: Слаб интерес има към строежа на метрото от "Красно село" до "Горна баня"

maintext:
Фотограф: Надежда Чипева
Слаб интерес предизвика обществената поръчка аз изграждането на част от третия лъч на метрото в София. Това са основно местни компании, които вече са работили по железницата. Единственият самостоятелен чуждестранен участник е испанско обединение между "Конструктора Сан Хосе" и "Обрас Субтерранеас", познато тук с участието си в търга за тунел "Железница", част от магистрала "Струма".Това съобщава в днешния си брой "Капитал Daily" Поръчката има две обособени позиции за общо 178 млн. лв. без ДДС. Получените оферти са общо осем.Поръчката е за участък от третия метродиаметър с дължина около 4 км и 4 нови метростанции - от "Красно село" (от новото депо "Земляне") до кв. "Горна баня". Тя е разделена на две обособени позиции - по две метростанции всяка.Първата е за МС 15 и 16 и два тунелни участъка с дължина 1909 метра, които ще се изградят по открит способ (изкопи).Търгът се финансира от новата оперативна програма "Транспорт", а третият лъч на столичното метро след изграждането му ще свърже "Горна баня" с кв. "Левски". Той е с дължина 16 км и има общо 16 метростанции. Осигурено е финансиране за участъка от "Горна баня" до бул. "Владимир Вазов".Според условията на търга участниците могат да подават оферти само за една от двете обособени позиции.Критериите за оценка са предложена цена с тежест 48 т. и критерии за качество с тежест 52 т. В показателите за качество влизат срок за изпълнение на обекта, предложение за проучване и проектиране, както и предложение за технология и организация за изпълнение на строителството. Продължителността на поръчката е 3 години.


description: 34-годишният мъж с инициали Иван Д. е осъден за това, че в периода 19-20 октомври 2015 г. е предложил на двама души сумата от по 30 лв., с цел да ги склони да упражнят избирателното си право в полза на кандидат за общински съветник от Земеделски съюз "Александър Стамболийски".

title: Прокуратурата се похвали с присъда на първа инстанция за купуване на глас на изборите от 2015 г.

maintext:
Фотограф: Анелия Николова
"Миналата година прокуратурата е проверила всички 4384 сигнала за изборни нарушения, подадени от граждани като е постановила 3844 отказа, т.е. повечето сигнали са били за нарушения, а не за престъпления. Така че от наша гледна точка слуховете за подмяната на вота са преувеличени."
По-малко от две седмици преди президентските избори на 6 ноември, прокуратурата се похвали с осъден, на първа инстанция мъж, предложил пари за гласуване за определен кандидат за общински съветник на местните избори от октомври 2015 г.34-годишният мъж с инициали Иван Д. е осъден за това, че в периода 19-20 октомври 2015 г. е предложил на двама души сумата от по 30 лв., с цел да ги склони да упражнят избирателното си право в полза на кандидат за общински съветник от Земеделски съюз "Александър Стамболийски" в Общинска избирателна комисия в Пловдив.Наказанието, което съдът му е наложил е условна присъда за една година с три години изпитателен срок и глоба в размер на 10 хил. лв.Присъдата подлежи на протест и обжалване пред Окръжния съд в Пловдив. Преди време в интервю пред в. "Труд" говорителят на главния прокурор Румяна Арнаудова заяви:


description: Юнкер информира Борисов, че ще прeдложи промяна на специалния мониторинг над България

title: Какво всъщност казва Юнкер на Борисов - всичко зависи от реформите ви

maintext:
Борисов и Юнкер
Фотограф: Yves Herman
А говорителят по въпросите на правосъдието Кристиан Виганд казва, цитиран от изданието, че "на този етап не е взето такова решение за МСП и ние няма да спекулираме за времето или формата, която такова решение може да приеме в бъдеще. Аз няма да спекулирам за това как в подходящия момент МСП би бил доведен до неговия край".
Още между редовете на писмото
Бившият правосъден министър Христо Иванов също коментира темата със съдържанието на писмата в профила си във фейсбук. Според него "правителството се опитва да създаде пропагандна привидност за някакви промени в наблюдението, които да обяви за "успех", "движение в посока на отпадане" и прочее димки, зад които да скрием факта, че с януарския доклад Румъния ще направи още една стъпка към реално излизане от наблюдение. Очаквам да ни кажат, че пак сме ги изпреварили, защото на нас мониторинга ни го променят, а на тях само им дават конкретна перспектива за пълно излизане".
Според него механизмът за наблюдение наистина има нужда от промени, защото вече не е достатъчно ефективен, и още от 2009 г. български експерти поставят темата пред комисията.
Иванов коментира още, че "о питите за размиване и премахване на толкова неудобния мониторинг от страна на нашия корупционен синдикат ще продължат. Това, че днес удрят на камък, съвсем не значи, че няма да извадят късмет по-късно. Ето защо съветват се настоятелно четящите това български граждани да престанат да чакат спасение от Брюксел и да си поемат грижата за установяване на законност в страната сами". И дава "два най-добронамерени съвета: 1. Премиерът да си закачи на стената под иконата с Началника едно листче с фразата "реални резултати от борбата с корупцията като в Румъния";
2. Премиерът да завъди реален съветник по европейска и по външна политика. Все си мислех, че след катастрофата с ООН ще настъпи осъзнаване на тази необходимост и прекратяване на импровизациите." *Пълният текст на писмото на Юнкер до Борисов
"Уважаеми господин министър-председател, драги Бойко,
Благодаря за писмото Ви от 19 октомври относно Механизма за сътрудничество и проверка.
Благодаря за изложените мисли по бъдещето на механизма, който върви към своята десета годишнина. Съгласен съм, че постигнатия от България напредък през последните години на действие на механизма би изисквал да се приеме един по-динамичен подход, който да отчете изцяло дългосрочните тенденции, които могат да се загубят в ежегодните отчетни цикли. От началото на януари 2017 година възнамеряваме да въведем този нов подход в нашите доклади.
Както правилно отбелязвате, всяка институция в България е нужно да има ясно разбиране за стъпките, които трябва да предприеме, за да постигне целите на реформите, като същевременно по-ефективното изпълнение на препоръките изисква съчетаване на действия, обхващащи всички компетентни институции. Нещо повече, дейността на България, насочена към посрещане на предизвикателствата, произтичащи от корупцията и организираната престъпност, бе полезна за разкриване на нуждата от действия на различни етапи: превенция, разследване, съдебно преследване и постановяване на съдебно решение.
Признателен съм за оценката Ви за осъществяваното сътрудничество между Прокуратурата на Република България и Службата за подкрепа на структурните реформи. Помолих генералния директор на тази служба г-н Маартен Вервей бързо да проучи възможни начини за разширяването на подобен подход в посока и към други институции. Както предлагате, това би могло да се отнася и до съдебната власт (евентуално да включи Висшия съдебен съвет или Инспектората към ВСС). Друг вариант би бил подпомагане на плановете на Вашето правителство да изгради единна служба за борба с корупцията.
Изцяло споделям Вашата цел да бъдат насърчени българските институции в продължаване на усилията за постигане на напредък в реформите в сътрудничество с еврокомисията и държавите членки. В тази връзка се обръщам и към службите на еврокомисията да се свържат с вашата администрация, за да се направи бърз последващ преглед на тези идеи преди излизането на следващия доклад.
Убеден съм, че под Вашето ръководство България ще продължи своя път на реформи и ще бъде в състояние да излезе от програмата, когато показателите бъдат задоволително изпълнени така, че решението да бъде взето преди края на мандата на настоящата еврокомисия през 2019 година.
Междувременно приемете уверенията ми, че съм на ваше разположение, за да ви предоставя пълна подкрепа в това важно начинание. **Пълният текст на писмото на премиера Борисов до Юнкер:
"Скъпи председателю Юнкер, драги Жан-Клод,
След нашата дискусия ти пиша за Механизма за сътрудничество и проверка (МСП) и нуждата да се вземе предвид напредъкът, постигнат от България през годините.
Механизмът е доказал своята полезност, помагайки на българските власти да предприемат адекватни действия и да прилагат неговите препоръки. Това също така позволи на държавите членки да наблюдават напредъка, постигнат от страната ни.
От 2007 г. насам България има сериозен и необратим напредък в съдебната реформа, борбата срещу корупцията и организираната престъпност. Българското правителство вярва, че са налице основания да се преустанови мониторингът по Механизма по тези индикатори, чиято цел е постигната, като се актуализират другите по начин, който позволява да се вземат предвид напредъкът до момента, както следва.
- Индикатор 1 - "Продължаване на реформата на съдебната система за гарантиране на нейната независимост, отчетност и ефективност."
- Индикатор 2 - "Надграждане върху напредъка, вече постигнат в борбата срещу корупцията, провеждане на нови професионални и надпартийни разследвания по обвинения за корупция във високите етажи на властта, по границите и в местното управление. Да се предприемат допълнителни мерки за превенция на корупцията и постигане на ефективно законодателство в областта на наказателното право и наказателния процес."
- Индикатор 3 - "Надграждане върху напредъка вече постигнат в борбата срещу организираната престъпност, фокусиране върху тежките престъпления, прането на пари и систематичното конфискуване на имущество, притежание на лица, извършили престъпления. Докладване на нови и текущи разследвания и присъди и на въздействието на законодателството в тези области."
Ефективното прилагане на препоръките изисква както съвместни действия от страна на всички български институции, участващи в реформата на съдебната система и борбата с престъпността, така и усилията на всяка поотделно, в обхвата на съответната им компетентност.
Следователно правителството предлага да се актуализира процедурата, в която информацията за постигнатия процес се обменя чрез по-диференциран подход.
Също така би било полезно да се направят изводи за цялостната оценка на това как България напредва въз основа на детайлен анализ на постиженията и предизвикателствата, пред които е изправена всяка институция и които са фактор в процеса на реформи. Това ще даде възможност на конкретна идентификация на техните задачи и по-фокусиран мониторинг на прилагането.
Мисията за техническа помощ към Българската прокуратура се доказа като един от най-ефективните примери за прилагане на препоръките, направени в годишните доклади за прогреса.
Препоръчваме през 2017 г. Службата за структурна подкрепа да организира подобни експертни мисии в България.
Вярвам, че предложената модификация на обхвата и съдържанието на индикаторите на Механизма за сътрудничество и проверка и неговото функциониране ще осигури ясно и окуражаващо послание към българските институции да продължат своите усилия.
Очаквам да продължим обсъждането на предложените промени и срещата с теб на предстоящата среща на върха на ЕС. Кристиан Виганд казва, цитиран от изданието, чеБившият правосъден министър Христо Иванов също коментира темата със съдържанието на писмата в профила си във фейсбук. Според негопитите за размиване и премахване на толкова неудобния мониторинг от страна на нашия корупционен синдикат ще продължат. Това, че днес удрят на камък, съвсем не значи, че няма да извадят късмет по-късно. Ето защо съветват се настоятелно четящите това български граждани да престанат да чакат спасение от Брюксел и да си поемат грижата за установяване на законност в страната сами". И дава "два най-добронамерени съвета: 1. Премиерът да си закачи на стената под иконата с Началника едно листче с фразата "реални резултати от борбата с корупцията като в Румъния";2. Премиерът да завъди реален съветник по европейска и по външна политика. Все си мислех, че след катастрофата с ООН ще настъпи осъзнаване на тази необходимост и прекратяване на импровизациите."
"Убеден съм, че под Вашето ръководство България ще продължи своя път на реформи и ще бъде в състояние да излезе от програмата, когато показателите бъдат задоволително изпълнени, така че решението да бъде взето преди края на мандата на настоящата еврокомисия през 2019 година."Този цитат от писмо на председателя на Европейската комисия (ЕК) Жан-Клод Юнкер до премиера Бойко Борисов създаде в края на работната седмица повод за ново объркванев областта на правосъдие и вътрешен ред. Първо БТА и БНТ, след това и другите национални телевизии и някои медии разпространиха новината, че това ще се случи до 2019 г., позовавайки се на писмото или на източници, които са го видели. В петък същото изявление направи и самият Борисов в обичайния си канал за публични съобщения - фейсбук. В статус премиерът обяви, че "председателят на Европейската комисия Жан-Клод Юнкер ми изпрати писмо, в което ме уверява, че механизмът за наблюдение над нашата страна ще отпадне до края на мандата на настоящата комисия".Забележителното е, че министър-председателят публикува и преведено цялото писмо* в личния си сайт (горният цитат е оттам). От него става ясно, ако трябва да обобщим накратко, чеи другите отговорни институции направят в съдебната система и борбата с корупцията и те да са. От цитата е видно, че няма дадени никакви гаранции, че това ще се случи преди 2019 година, а Юнкер дипломатично изразява надежда и подтиква България да се представи добре преди края на мандата на комисията. И е любезен и насърчителен към премиера и лидер на партия от семейството на Европейската народна партия (ЕНП).Защо Борисов и заглавията на много медии съобщават друго е ясно. На фона на скандалите във Висшия съдебен съвет, бездействието на прокуратурата по "Яневагейт", липсата на същински процес по фалита на КТБ, предизборните акции на държавното обвинение и предстоящия вот за президент, в който поне на думи кандидатите обещават и съдебна реформа, лидерът на ГЕРБ има нужда да се закичи с добри новини по темата. И в събота премиерът продължи само лаконично да коментира, че има уверения, че мониторингът ще отпадне до 2019, като пропуска при какви условия.Юнкер всъщност отговоря на писмо на Борисов от 19 октомври, в коетов областта на правосъдие и вътрешен ред, да промени процедурата на мониторинг и дори да отпаднат три от шестте показателя, по които ЕК наблюдава. В писмото до председателя на комисията, цитирано от "Клуб Z" , Борисов сам оценява като "сериозен и необратим напредъка" и признава, че "механизмът е доказал своята полезност, помагайки на българските власти да предприемат адекватни действия и да прилагат неговите препоръки".Освен искането за съкращаване на показателите (вижте неговото писмо**) Борисов предлага промяна в начина, по който се обменя информация за постигнатото ("да се актуализира процедурата, в която информацията за постигнатия процес се обменя чрез по-диференциран подход"), както и анализът да се прави за всяка институция - нейните постижения и какво трябва да промени.В писмото прави впечатление, че премиерът оценява наблюдението на европейските прокурори, като много ефективно и иска експертните мисии и през 2017. В момента тече първата такава мисия и след месец се очаква докладът на четиримата чуждестранни прокурори.Според писмото на Юнкер до Борисов може да се очакват промени в мониторинга, но не и неговото отменяне."Съгласен съм, че напредъкът на България в изтеклите години на Механизма за сътрудничество и проверка (МСП) би изисквал по-динамичен подход, за да бъдат взети под внимание по-дългосрочните тенденции в циклите на годишните доклади", пише председателят на ЕК и допълва, че "от януари 2017 година ние възнамеряваме да въведем този нов подход в нашите доклади".В началото на следващата година се очаква поредният доклад, който ще направи оценка и за целия десетгодишен период на наблюдението. Дали и какви промени ще има ще стане ясно тогава.В отговора на Юнкер впечатление прави и споменаването на ВСС и Инспектората към съвета и възможността за тях също да дойдат мисии за допълнителна оценка като тази за прокуратурата. Юнкер пише, че дори е организирал съдействие по темата от директора на Службата за подкрепа на структурните реформи Маартен Вербей. Предлага и евентуално помощ за изграждането на единна служба с борба с корупцията.Така че от "разчитането" на писмото става ясно, че Юнкер говори повече за напомняне какво България има да свърши и готовност за помощ от комисията, отколкото за какъвто и да е ангажимент за отпадане, свързан с конкретен период.В петък от еврокомисията също коментираха писмата и интерпретациите им, цитирани от "Клуб Z" . "Не съм запознат с всички сложности на националната българска политическа сцена... Когато имаме да кажем нещо, ние трябва да го кажем. Това писмо на председателя Юнкер до Борисов е в отговор на негово писмо, което ясно излага предизвикателствата, засягащи МСП, потвърждава някои от позициите, които са известни на председателя, и предлага нашата група за подкрепа на структурните реформи да подпомогнат България в този процес", обясни говорителят на комисията Маргаритис Схинас.


description: Селекцията на "Световните снимки на деня" днес е на дежурния фоторепортер Юлия Лазарова.

title: Фотогалерия: Световните снимки на деня - 21 октомври 2016 г.

maintext: 1/20 снимки в галерията Участници в международно цирково шоу се подготвят зад сцената в град Ашдод, Израел. Представлението включва трупи от 13 различни страни.


description: Георги Димитров пък ще е главен рефер на другия софийско-пловдивски сблъсък от кръга между ЦСКА и "Локомотив". Негови асистенти ще бъдат Иво Колев и Димитър Русев.

title: Драгомир Драганов ще свири мача между "Ботев" и "Левски"

maintext:
Мачовете между сините и "канарчетата" винаги са напрегнати
Фотограф: Архив [LAP.bg]
омощници ще бъдат Мартин Димитров и Станимир Илков.
БФС обяви съдийските назначения за мачовете от 12-ия кръг на Първа лига, които ще се проведат този уикенд.Драгомир Драганов ще ръководи най-интересния сблъсък между "Ботев" (Пловдив) и "Левски", а негови пДвубоят в Коматево е в неделя, от 17:30 часа и е от изключително значение и за двата тима. Сините ще се опитат да запазят първата си позиция в класирането, както и да се реваншират на феновете си за отпадането от турнира за Купата на България."Канарчетата" ще се опитат да се върнат на победния път, след като в миналия кръг "Черно море" спря серията им от четири мача без поражение.Георги Димитров пък ще е главен рефер на другия софийско-пловдивски сблъсък от кръга между ЦСКА и "Локомотив". Негови асистенти ще бъдат Иво Колев и Димитър Русев, а срещата ще се играе пред празни трибуни заради наказанието на червените.


description: Съжалявам за израза, не и за смисъла, заяви лидерът на ДСБ в профила си във Фейсбук.

title: Радан Кънев се извини за думите си, но не за смисъла им

maintext:
Радан Кънев
Фотограф: Цветелина Белутова
Той завършва съобщението си с думите: Съжалявам за израза, не и за смисъла.
Лидерът на ДСБ Радан Кънев се извини на зрителите и на водещия на сутрешния блок на "Нова тв" Виктор Николаев за нецензурното си изказване в ефира на телевизията днес . ""Абе, бай Х.й, ти с кого се държиш така, бе. Това да не ти е махалата, това да не са ти 90-те години?!" , заяви тази сутрин Кънев по адрес на премиера Бойко Борисов.Сега в профила си във Фейсбук той се извини за израза, но посочи, че не съжалява за смисъла."Израсъл съм през 90-те години и съм дълбоко убеден от опит, че на мутренско нахалство не бива да се отговаря с обръщане на другата страна. Знам, че има момент, в който културните хора трябва да отговорят на удара с удар, на гаврата - с шамар, на рекета - със сила. В името на достойнството си, на семействата и децата си. Но това не оправдава използването на нецензурни думи в сутрешния ефир, дори и като творческа препратка към творчеството на Ицо Хазарта. Все пак пред децата си невинаги говорим това, което мислим", написа лидерът на ДСБ.


description: Ако имате информация за интересно предстоящо събитие и искате да я споделите с други родители, пишете ни на dnevnik@dnevnik.bg.

title: С децата в почивните дни (22 и 23 октомври)

maintext:
Фотограф: Shannon Stapleton
- София - Oт 11 до 12 часа - Oт 11 до 12 часа Институт "Сервантес" кани деца от
се запознаят с произхода на пътя към Сантяго, основният път на комуникация за Европа в продължение на векове. Целта е с игрово-образователни средства да се събуди интереса на най-малките към този интересен момент от испанската и световната история. Цената за участие е 10 лв.
- София -
или на телефон: 0885 61 57 54. Цената е
20 лева, като в нея са включени материалите за рисуване.
- Софи
- Благоевград -
"С децата в почивните дни" е рубрика на "Детски Дневник" за хората, които предпочитат в края на седмицата да изгонят от мислите си служебните проблеми и да се насладят на удоволствието да се забавляват с децата си.Ако имате информация за интересно предстоящо събитие и искате да я споделите с други родители, пишете ни на dnevnik@dnevnik.bg 6 до 12 години даОт 10.30 до 12.30 часа "Галерия 2.0" кани малчуганите над 6-годишна възраст в ателието. Те ще научат повече за маските, които от най-древни времена са част от културата на всички народи. Свързани с традиции, ритуали и изкуства, използвани за забавление или защита, маските са навсякъде. Децата ще разгледат маски от различни краища на света от Северна и Южна Америка през Африка и Европа чак до Океания и разбира се, българските кукерски маски. И ще си изработят своя маска за предстоящия Хелоуин. За записвания е необходимо да се попълне формата или на- "Вълшебната къща на Ема" организираот 17 ч. Децата ще развият уменията и познанията си за това как се рисува дърво, как се изрязват геометрични фигури, кои са основни и допълнителни цветове, както и кои наричаме контрастни. Как се прави колаж и как да изглежда композицията красива. Очакват ги много изненади и забавления. Работилницата е подходяща за деца на възраст от 4 до 14 г. Всички материали са осигурени, като цената е 15 лева. Необходимо е предварително записване на тел. 0887764649, съобщение във "Фейсбук" или на: nevenadacheva@gmail.com - Дигитална Национална коалиция, CoderDojo България, Майкрософт България и Progress канят желаещите деца на възраст от 7 до 18 години на Dojo@EUweek – отворена работилница по програмиране, която ще се проведе от 13:30 в "Академията на Телерик". Работилницата е подходяща е за всички деца, които не са посещавали CoderDojo и нямат опит в програмирането. Те ще се запознаят с възможностите и бъдещето на технологиите, а също така и ще надникнат в света на програмирането с Blockly. Необходима е п редварителната регистрация тук , а всяко дете трябва да си носи лаптоп, зарядно и външна мишка.- Ателието на Woodventures на ул. "Лерин" 58 е отворено от 10.30 и от 12 часа за малките любители на авиацията, за да си изработят модел на хеликоптер. Необходимо е предварително записване на телефон 088 588 2725, съобщение във "Фейсбук" или на woodventures.bg@gmail.com се провежда в Международния панаир Пловдив. Ще има конкурс за филателни експонати и ще бъдат пуснати в продажба пощенски марки и пликове на темите "WWF - шипобедрена костенурка", "Транспорт - мотоциклети" и "Суперкотка котка на България". Посетителите ще могат да видят и сбирката "Златните пощенски марки на света от 19-и век", както и колекциите "Историята на кибритените етикети", " Най-редките опаковки на ножчета за бръснене", " Най-старите бутилки за кока-кола" и "Красотата на филателните медали".и гостува в града. Той е разположен на бул. "Св. Св. Кирил и Методий". Спектаклите в събота и в неделя започват от 11 и от 16.30 часа. Представленията включват дресура на дребни животни, еквилибристика, клоунада, акробатични номера, фокуси.на пл."Олимпийски" представя изложение на картофопроизводители, кулинарна изложба на ястия, приготвени от популярния в Родопите зеленчук, детска творителница.и земеделските производители на площад "20-ти април" ще започне със спектакъл на деца от детската градина и основното училище, Женска певческа група-Клисура и Мъжка певческа група-Дъбене. Посетителите ще могат да разгледат изложбите "Детска есенна фантазия", "Кулинарните специалитети на есента" и "Природни феномени от земеделските стопанства". Ще има и базар на земеделски продукти и произведения на занаятчии от Карловски занаятчийски еснаф, както и бирен фест.- "Вълшебната къща на Ема" организираот 17 ч. Децата ще развият уменията и познанията си за това как се рисува дърво, как се изрязват геометрични фигури, кои са основни и допълнителни цветове, както и кои наричаме контрастни. Как се прави колаж и как да изглежда композицията красива. Очакват ги много изненади и забавления. Работилницата е подходяща за деца на възраст от 4 до 14 г. Всички материали са осигурени, като цената е 15 лева. Необходимо е предварително записване на тел. 0887764649, съобщение във "Фейсбук" или на: nevenadacheva@gmail.com В Тимбукту - град на границата на Сахара, е скрито съкровище. Съществува ли наистина то? Защо никой не го е открил досега? Как е свързано с животните от Сахара? Децата в ателието на "Био Игри"ще се превъплътят в ролята на изследователи и ще се отправят на приключение из залите на природонаучния музей, за да разкрият истинско ли е съкровището. След като разгадаят това, децата ще участват в ролеви игри с цел да научат повече за животнитe. Всяко дете ще си изработи животно от Сахара. Занятията са от 11 до 12:30 ч. за деца между 5-7 годишна възраст и от 13 до 14:30 ч. за деца между 8-10 годишна възраст. Необходимо е предварително записване на 0889/ 996724 или на info@bio-game.org и гостува в града. Той е разположен на бул. "Св. Св. Кирил и Методий". Спектаклите в събота и в неделя започват от 11 и от 16.30 часа. Представленията включват дресура на дребни животни, еквилибристика, клоунада, акробатични номера, фокуси.се провежда в Международния панаир Пловдив. Ще има конкурс за филателни експонати и ще бъдат пуснати в продажба пощенски марки и пликове на темите "WWF - шипобедрена костенурка", "Транспорт - мотоциклети" и "Суперкотка котка на България". Посетителите ще могат да видят и сбирката "Златните пощенски марки на света от 19-и век", както и колекциите "Историята на кибритените етикети", " Най-редките опаковки на ножчета за бръснене", " Най-старите бутилки за кока-кола" и "Красотата на филателните медали".на пл."Олимпийски" представя изложение на картофопроизводители, кулинарна изложба на ястия, приготвени от популярния в Родопите зеленчук, детска творителница.


title: Шофьорите без зимни гуми в сняг и поледица ще бъдат глобявани с 50 лв.

maintext:
Фотограф: Георги Пауновски
Няма да има точно определен срок, в който шофьорите да са длъжни да сложат зимни гуми на автомобилите. Водачите трябва да се съобразяват с метеорологичните условия. Това обяви зам.-председателят на транспортната комисия Иван Вълков, цитиран от БНР.Въвежда се и глоба от 50 лева за шофьор, който при сняг или лед не е сложил подходящите гуми на колата си."Не се прие точно в определен период от време, тъй като всички сме свидетели на изменение на климатичните условия, затова се възприе да имаме един период от време, в който в зависимост от зимните условия да се извършва тази смяна на гумите", уточни Вълков.Той посочи, че и сега на много пътища има обозначени знаци за поставяне на вериги на автомобилите при зимни условия.


description: ... масите се разтоварват на изборите, с което доказват на политиците, че съществуват и че милионите избиратели са факт, че са действителна сила. Проблемът е там, че и политиците се разтоварват върху масите, като се облекчават, прекрачвайки забранителни линии, установени правила и дори морални забрани.

title: Изборна меланхолия, или когато А и Б отборът съвпадат

maintext: Текстът е от портала "Култура" Периодът преди изборите е време на "особена спонтанност", която особено проличава в дебатите и изявите на кандидатите. Ясно е, че всеки кандидат-президент е обзет от стремежа да се хареса максимално, та да спечели, като разрасне влиянието си във всички посоки – към "отворените маси" от избиратели, както ги нарича Елиас Канети. Сиреч до точката, в която все още може да набира привърженици, които продължават да се "отварят", преди да започне разпадът, настъпващ закономерно след изборите. Но това е друга, вече следизборна история – за стагнацията, "затворените маси" и унинието на твърдите ядра от привърженици. За да привърша с теорията, само ще кажа, че масите се разтоварват на изборите, с което доказват на политиците, че съществуват и че милионите избиратели са факт, че са действителна сила. Проблемът е там, че и политиците се разтоварват върху масите, като се облекчават, прекрачвайки забранителни линии, установени правила и дори морални забрани.И все пак, колкото и изборите да са разтоварване или настъпление срещу всевъзможни граници, има някакви предели на здравия разум, които е немислимо да се прекрачват. Дори, ако искате, от хигиенно-битови или чисто прагматични съображения. Тъкмо такива случаи сродяват употребата на тоалетна хартия или почистващи средства с използването на изборната бюлетина в деня Х. В съвременната политическа теория това се назовава "разумен избор".Ето го, в най-чист вид, и основният аргумент защо трябва да се гласува. За да се реагира радикално срещу облекчението, което редица политици искат да си доставят срещу здравомислещите избиратели. За нездравомислещите избиратели няма как да носим отговорност. Достатъчно ни е, дето солидарно с тях понасяме от избори на избори политически крушения.Питането, което напира (предполагам не само у мен), обаче е следното: докато едни се облекчават, а други се разтоварват (както е според "Маси и власт" на някогашния русчуклия и нобелист Елиас Канети) какво ще остане от малкото, постигнато дотук? Защото посланията, дето ни заливат отвред, са като кално-мътна стихия, целяща да удави сякаш всяка наченка на здрав разум по пътя си.И те не прииждат само от Б отбора на аутсайдерите, сбрани в целия си блясък на последния "Референдум" по БНТ. Същите глупости обилно струят и от кандидатите от А отбора, като че ли сговорили се да преповтарят премъдростите на Жорж Ганчев, Велизар Енчев или на г-н Маринов (по известен като Митьо Пищова). Човек не знае да вярва ли на ушите си, защото комай само Трайчо Трайков се държи като разумен политик, който осъзнава, че не е цирков клоун на медийната арена.Останалите, едни връз други, се разтоварват и облекчават, стоварвайки върху клетия избирател камари от глупости, лъжи и откровени тъпотии, които в две стъпки се свеждат до следното:Първа стъпка на разтоварването: излизане от НАТО.Възгласи от Б отбора: Велизар Енчев – Веднага! Отдавна му е дошло времето. Референдум за НАТО! Жорж Ганчев – Само с Русия! Тя е братска и славянска страна, а НАТО е американско! Митьо Пищова е съгласен, макар да му липсват аргументи, които очаква било от вицепрезидента си Шишарката, било от Сашка Васева, експерт в отношенията с Москва, която подготвя новия си хит "Доларите в рубли". Пълно одобрение, изразено със силен руски акцент и от кандидат-президента Пламен Пасков (Край на англо-саксонския неоколониализъм!), препотвърдено от евразийския предводител Николай Банев (иначе бизнесмен) и от аптечно-петролния геостратег Веселин Марешки.Добре де, а каква е алтернативата? – не може да не се запита всеки здравомислещ човек, наясно със състоянието на българската армия.И тук на помощ се притичват колосите от А отбора.Наборна армия и задължителна военна служба – категоричен е предводителят на обидените патриоти Красимир Каракачанов. Следват едни приказки за минали времена и много проценти от бюджета, без някой да обясни откъде ще вземем парите. И най-важното: а някой питал ли е младите българи, дето ще трябва задължително да престъпят прага на казармите, те съгласни ли са, ще го сторят ли, или ще решат окончателно да скъсат с родината си? Над тази нова трагедия, пред която може да се изправи България, някой замислял ли се е? Отвъд спечеления половин процент от гласовете на бивши военни или на населението в райони с обезлюдени казарми като Грудово, Елхово или Кресна.Червеният кандидат и генерал от резерва Румен Радев е още по-изврътлив по темата: преосмислянето на членството ни в НАТО е част от националния интерес, то е избор, но пък не трябва да гледаме на Русия като враг, антируската реторика носи ненужни рискове и т.н. (интервю пред "Ройтерс").А що се отнася до г-жа Цачева, тя повтаря едни и същи клишета: България е направила своя избор, но приоритетите ни са да сме добре с всички.То добре, ама вълкът сит и агнето цяло е комай история, възможна само в предизборния клип на Татяна Дончева.С което стигаме до втората стъпка на разтоварването: да сме (заедно) с Русия.Ликуване в Б отбора: Банев и Марешки направо си протягат ръце, готови да се прегърнат. Жорж Ганчев започва да плещи врели-некипели за някакъв Сталин на квадрат или нерушимата ни дружба. Пламен Пасков от вълнение проговаря без руски акцент, а Велизар Енчев театрално разперва ръце, сякаш вижда руския пиринчен медал на Сидеров на гърдите си. Митьо Пищова не казва нищо, защото не са му останали повече кебапчета, с които да почерпи, но пък е готов да пропее под съпровода на Жорж Ганчев.Тогава се включва и А отборът: о. з. ген. Радев пак надига глас, че (едва ли не еднолично) ще отмени санкциите срещу Русия, дори е готов в случай на успех на излети на МИГ-29, демонстрирайки кобрата на Пугачов. Ивайло Калфин надява "големия шлем" на Георги Първанов, Каракачанов започва да балансира между проруското и антируското крило в новобългарския патриотизъм, а пък г-жа Цачева пак мълчи, както най отива на една майка на нациятаКак след туй да не те налегне прословутата "българската меланхолия"? Онази меланхолия, която социологът проф. Георги Фотев, нарече в едноименното си изследване "дълбок кладенец на българската история".Там, дето се утаява всичко: махленски разпри и кръчмарски политиканства, глупости и нелепици, парадокси на свободата и независимостта, тежки комплекси на неосвободени души от несвободни освободители. И където нравственият потенциал на страната ни е обречен на копнеж по един пълноценен и нормален национален проект.Който не е непостижим.Ако е останал поне малко здрав разум.И усет за разумен избор.


description: Президентът на САЩ заяви във вторник, че ще помага за мисията хора да стъпят на повърхността на Марс през 30-те години на новия век.

title: Обама обеща да помогне за полет на хора до Марс през 30-те години

maintext: Президентът на САЩ Барак Обама заяви във вторник, че ще помага за мисията хора да стъпят на повърхността на Марс през 30-те години на новия век."Ройтерс" коментира, че това може да означава, че първият полет може да е факт след едва 14 години.Ще работя с частни компании за изграждането на нова жизнена среда, която да се поддържа устойчива и да транспортира астронавти по време на продължителни мисии в дълбокия космос, пише президентът в лично мнение, разпространено на интернет сайта на CNN."Поставихме си ясна задача, важна за следващата глава от историята на Америка в космоса: да изпратим хора на Марс до 30-те години и да ги върнем безопасно на Земята. Голямата ни амбиция е един ден да останем там за продължително време", се казва в текста.Статията е публикувана малко преди планираната от Белия дом за тази седмица среща в Питсбърг. Целта ѝ е да събере учени, студенти и ентусиасти в търсене на нови идеи и проекти за разработване на пазара на частните космически полети.За полет до Марс говори преди 12 години президентът Джордж Буш.През януари 2004г. - повече от 31 години след последната мисия на NASA до Луната през декември 1972 г., той каза, че САЩ планират да изпратят американски астронавти до Марс и да установят дългосрочно човешко присъствие на Луната. С нея той искаше да съживи американската космическа програма, деморализирана от поредица неуспехи, включително гибелта на седем астронавти при катастрофата на совалката Колумбия през февруари 2003г. Глобалната финансова и икономическа криза наложи драстични съкращения и промяна в много планове и срокове.Днес няколко частни компании вече работят по космически програми, свързани основно с Международната космическа станция. Но излизането от орбитални проекти и преминаването към мисия до планета, отстояща при най-голямо сближение на 56 милиона километра, изисква амбиция, познания, умения и финанси от друга категория.От NASA твърдят, че би трябвало полет до Червената планета да отнеме 9 месеца в едната посока. Ако се разработи по-мощен двигател, пътуването може да се съкрати до 130 дни.


description: Шансът интелигентността да се наследи от бащата се свежда до минимален и заради откритието, че гените на бащата за когнитивни и умствени функции у наследника в много случаи се деактивират автоматично.

title: Децата наследяват интелигентността си единствено от майка си, твърдят учени

maintext:
Фотограф: Георги Кожухаров
Гените на майката са тези, които определят каква ще е интелигентността на детето. Бащата тук не играе роля. Това показват различни проучвания и лабораторни експерименти от близкото минало, събрани в публикация в специализираното издание "Psychology Spot" и цитирани в "Индипендънт".Гените на интелигентността се пренасят в Х-хромозомата. Тъй като жените имат две, те имат и двойно по-голям шанс да предадат тази информация на бебето, отколкото мъжете със своята една.В допълнение на това обаче шансът интелигентността да се наследи от бащата се свежда до минимален и заради откритието, че гените на бащата за когнитивни и умствени функции у наследника в много случаи се деактивират автоматично. При нормалното формиране на ДНК на зародиша има точно определени връзки и закономерности, които се спазват и наследяването на интелигентността е една от тях, коментират учените.Експеримент с мишки показал, че при новородени мишлета с доминиращи гени от майката тялото се развива по-малко, но те проявяват по-висока съобразителност и памет. Тези, метнали се на баща си, имали здрави тела и по-малки мозъци. Изследователите открили клетки в шест различни части на мозъка им, съдържащи само майчини или само бащини гени. Тези на майката винаги били на местата, отговарящи за когнитивните умения, а на бащата - в системите управляващи крайниците, нагона и агресията. Не открили обаче нито един наследствен мъжки ген в мозъчната кора, където протичат най-сложните мисловни дейности.Университетът в Глазгоу проверява същата теория от 1994 г. досега, като анкетира всяка година над 12 600 хора между 14 и 22 години и следи психическото и интелектуалното им развитие. Много фактори били взети предвид, за да се открие откъде идва интелекта, включително расата, образованието, социо-икономическите условия, но най-силната и явна закономерност, която открили е коефициентът на интелигентност на техните майки.Важно уточнение, което правят от Университета във Вашингтон, обаче е, че не всичко е в гените. Според изследването им сътоношението, формиращо интелигентността на зрелия човек е 40% наследство и 60% възпитание и среда. Разбира се, майката играе ограмна роля и за второто със специалната връзка, която има с детето си, но поне тук и бащата може да помогне.


description: Осъденият за нападението над почетния председател на ДПС Ахмед Доган – Октай Енимехмедов, изтърпя наказанието си и излезе от затвора. На излизане той е завил само, че не съжалява за стореното, а в затвора било много неприятно и трябвало да си събере мислите.

title: Нападателят на Ахмед Доган изтърпя присъдата си и излезе от затвора

maintext:
Снимката е от съдебния процес срещу Октай Енимехмедов през 2013 г.
Фотограф: Красимир Юскеселиев
Осъденият за нападението над почетния председател на ДПС Ахмед Доган – Октай Енимехмедов, изтърпя наказанието си и излезе от затвора, съобщи Би Ти Ви. На излизане той е завил само, че не съжалява за стореното, а в затвора било много неприятно и трябвало да си събере мислите.Енимехмедов напусна днес затвора в Бургас. В началото на март 2016 г.той бе преместен там от затворническото общежитие Житарово за груби нарушения на реда.На 20 април 2015 г. Върховният касационен съд (ВКС) окончателно го осъди на 3 и половина години затвор за хулиганство и закана с убийство към Ахмед Доган.Съдебният процес срещу него завърши 2 години и 3 месеца след случая от 19 януари 2013 г., когато на Националната конференция на ДПС в НДК Енимехмедов изскочи на трибуната и насочи газов пистолет към главата на Доган, който в онзи момент изнасяше реч, като се опита да стреля.Пистолетът му обаче засече, а делегати събориха Енимехмедов на земята и като му нанесоха жесток побой.След това срещу него беше повдигнато и обвинение в опит за убийството на Доган, но по него той беше оправдан и на трите съдебни инстанции.От срока на ефективната присъда обаче бе приспаднато времето, в което е бил в ареста или под домашен арест, а това включва времето на разследването целия съдебен процес от 19 януари 2013 г. до 20 април 2015 г., припомня "Правен свят".


description: Актуални предложения за професионалисти в областта на маркетинга, финансите, IT сектора, търговията, човешките ресурси...

title: Кои са най-честите грешки при търсенето на работа

maintext:
Фотограф: Цветелина Белутова
WWF Bulgaria търси
Още обяви за работа можете да намерите на www.karieri.bg. търси National Communications Officer for Sturgeons
Не е задължително грешките да се приемат като нещо лошо. Всяка грешка е полезен опит, от който можете да се учите и върху който да надграждате. Всеки допуска грешки в процеса на търсене на работа. Някои от тях изглеждат съвсем незначителни, като това да закъснеете с 5 минути за интервюто или в бързането да сте обули различни чорапи, преди да се явите пред работодателя. Други пък са абсолютно фрапиращи, като например да прикачите готварска рецепта към кандидатурата си за работа вместо CV. Всяка грешка показва отношението ви към работодателя и към позицията, за която кандидатствате.Има и неща, за които хората не си дават сметка, че биха повлияли негативно на представянето им пред работодателя и които могат да бъдат избегнати. Много е важно да бъдете наистина активни и упорити в този процес. Изпращането на CV по първите пет обяви, които са ви привлекли вниманието, никога не може да ви гарантира интервю за работа. Освен това не разчитайте прекалено много на интернет. Голяма част от отворените позиции не могат да се намерят в интернет, затова ключово е да създавате контакти и да ги използвате.Друга от най-често срещаните грешки е да поставите прекалено високи очаквания пред себе си. Трудно ще откриете перфектната работа, но затова пък можете да се огледате за позиция, която ще удовлетвори моментните ви нужди и да ви мотивира да учите и да се развивате професионално. А правилното място може да се окаже сред актуалните предложения за работа на karieri.bg търси:търси:търси Senior Executive Coordinator търси:търси Мениджър търси Project Manager търси:търси:търси Audit Interns търси Chief Accountant търси Key Account Manager търси Manager "Business Development & Client Relations"


title: Юрген Клоп: Не съм доволен, защото можем много повече

maintext:
Клоп не остана никак доволен от футбола, който е показал "Ливърпул"
Клоп все пак е доволен от борбеността и голямото себераздаване на своя тим, които доведоха до първи мач без допуснат гол за "мърсисайдци" от началото на сезона. По думите му играчите на "Ливърпул" сами са си виновни, че не са взели повече от този двубой.
"Не бих казал разочарован, но определено не съм доволен от представянето ни. След 10 - 20 години никой няма да показва този мач, но можехме да играем много по-добре. Със смесени емоции съм", каза германският треньор след двубоя на "Анфийлд". Мениджърът на "Ливърпул" Юрген Клоп не е доволен от играта на своя отбор при нулевото равенство срещу "Манчестър юнайтед" . Според него играчите му са похабили излишна енергия през първото полувреме, а през второто са подобрили представянето си, но вече са били по-изморени.Клоп все пак е доволен от борбеността и голямото себераздаване на своя тим, които доведоха до първи мач без допуснат гол за "мърсисайдци" от началото на сезона. По думите му играчите на "Ливърпул" сами са си виновни, че не са взели повече от този двубой."Не бих казал разочарован, но определено не съм доволен от представянето ни. След 10 - 20 години никой няма да показва този мач, но можехме да играем много по-добре. Със смесени емоции съм", каза германският треньор след двубоя на "Анфийлд".
Той обясни, че неговите футболисти са се поддали на нервността на двубоя. "Беше тежък мач, имаше здрави влизания, доста прекъсвания. Опитахме да играем бързо, но не се получи. Изгубихме търпение и това провали комбинативната ни игра. Загубихме твърде много лесни топки. Те не успяха да се възползват от тях, защото желанието и старанието на моите играчи беше брилянтно. Бяхме готови за битка. Но когато можеш да играеш по-добър футбол, трябва да играеш по-добър футбол.""През първото полувреме похабихме много енергия за нищо. Второто полувреме беше по-добро, но ни липсваше тази похабена енергия. Ако бяхме с по-свежи крака след почивката, можехме да създадем повече положения. Имахме чисти ситуации, но очевидно не бяха достатъчно. Те имаха само една възможност, но беше доста голяма и за щастие не се възползваха, както обикновено правят", допълни Клоп."В много моменти от мача се защитавахме добре, борихме се здраво, но трябва да играем много по-добре, по-спокойно и по-търпеливо. Но пък това е първата ни чиста мрежа през сезона. Това е единственото, за което съм щастлив", каза още той.Мениджърът на "Ливърпул" изтъкна и физическото превъзходство на "Юнайтед". "Много е трудно да се играе срещу такъв тип защита, с персонално пазене. Играчите на "Юнайтед" са много силни физически, по-силни от нас. Но ние трябваше да използваме това. Трябваше да превърнем силните им страни в слабост. Точно това не направихме в този мач", завърши Клоп.


title: Цачева: Няма да позволя да ми се слагат думи в устата, които не съм изричала

maintext:
Цецка Цачева
Фотограф: Надежда Чипева
Кандидатът на ГЕРБ за президент Цецка Цачева в позиция заяви, че опонентите й подменят смисъла на изказвани от нея тези, а манипулациите добиват уродливи форми. В състоял се вчера публичен дебат заявих, че върховенството на закона не позволява да има противопоставяне между спазването на основните права на човека и защитата на националния интерес, именно защото законът е гаранция за това, заявява Цачева. Тя подчертава, че няма да позволи да й се приписват лъжи, а в устата й да се слагат думи, каквито не е изричала."През последните дни сме свидетели на манипулации, които добиват уродливи форми. Хора с претенции за демократи се опитват да компенсират липсата си на идеи и визия за политики, като подменят смисъла на тезите на опонентите си в предизборната кампания. Няма да позволя да ми се приписват лъжи и да ми се слагат думи в устата, които не съм изричала!В състоял се вчера публичен дебат заявих, че върховенството на закона не позволява да има противопоставяне между спазването на основните права на човека и защитата на националния интерес, именно защото законът е гаранция за това.Ето и точните цитати:"- Защо България "тихомълком" върна седем души на Турция?- Тогава, когато не са спазени условията, критериите, не е спазен законът, това трябва да се случва и аз подкрепям такава позиция на българските власти.- Да, но и националният омбудсман каза, че правата им не са спазени. Човешките права на тези хора спазени ли са, според Вас?- Преди всичко е националният интерес на държавата пред защитата на отделни права.- Преди всичко е националният интерес или правата на човека?- Върховенството на закона не позволява да има противопоставяне между двете понятия, защото винаги законът гарантира и онова, което е справедливо и важно за отстояване правата на отделния човек".Многократно сме били свидетели на подобни "добри" практики в манипулацията, при които думите се вадят от контекста, преувеличават се до абсурдни твърдения и се доукрасяват с ужасяващи образи. Крайно недопустимото в случая е, че това се извършва от моите опоненти - тези, които трябва да бъдат обединители, стожери на законността, толерантността и опазването на демокрацията. Тези практики за съжаление ни връщат към едни мракобесни времена, когато репресивният апарат манипулираше истината по жесток начин. Категорично заявявам, че няма да го позволя и ще отстоявам демократичния и политически коректен тон в предизборната кампания, както и досега съм го правила."


title: Кристалина Георгиева е поканена в Световната банка лично от президента й

maintext:
Кристалина Георгиева
Фотограф: Francois Lenoir
когато през 2010 г. е приела номинацията за член на Еврокомисията, е напуснала "
не просто работата и организацията, която обичах, но и една цяла сфера на дейност: международното развитие. "След като внимателно обмислих предложението да стана Главен изпълнителен директор на Световната банка, реших да го приема. Връщам се към работата, която продължава искрено да ме вълнува и която ще ми позволи да помагам и на Европа, и на света," написа Георгиева.
Кристалина Георгиева е най-добрият лидер за екипа, който може да се справи със световните предизвикателства, заяви в интервю за БНР говорителят на Световната банка Дейвид Тейс.Решението да бъде поканена Георгиева за изцяло новия пост на главен изпълнителен директор на Международната банка за възстановяване и развитие и Международната асоциация за развитие е лично на президента на банката Джим Йон Кими тя ще докладва лично на него, допълни Тейс."Позицията на главен изпълнителен директор в Международната банка за възстановяване и развитие и Международната асоциация за развитие е изцяло нова и тя беше дадена на Кристалина Георгиева заради нейната безупречна репутация на много добър професионалист и човек, който прави така, че нещата да се случват. Джим Йон Ким я избра, защото чувстваше, че тя ще бъде най-добрия лидер, който да ръководи нашия екип с основна задача да се справя с глобалните предизвикателства", каза Тейс.За решението на Кристалина Георгиева да напусне Европейската комисия, където тя е вицепрезидент по бюджета и човешките ресурси, стана известно вчера. В изявлението си Георгиева припомни, че


title: Катар за първи път призна за смъртен случай при стреж на стадион за световното

maintext: Организаторите на световното първенство в Катар през 2022 година съобщиха за първия случай на работник, загинал при трудова злополука по време на строеж на стадион за предстоящия турнир.Фаталният инцидент се е случил в събота сутринта на стадион "Ал Вакра", съобщиха организаторите. Подробности за възрастта, националността, както и как точно се е стигнало смъртта не бяха съобщени, тъй като все още тече разследване.В строежа на стадионите в Катар участват предимно чуждестранни работници, които рискуват непрекъснато живота и здравето си. Според редица неправителствени организации, следящи за спазването на човешките права, до момента в Катар са загинали десетки други работници по време на изграждането на инфраструктурата за световното първенство.От катарска страна обаче отричат обвиненията и казват, че другите умрели работници не са загинали при работни инциденти.


description: В галерията "Дневник" представя 20-те най-красиви острова на планетата според тазгодишната класация на американското туристическо списание Condé Nast Traveler, подредени в нискодящ ред.

title: Фотогалерия: Най-красивите острови

maintext:
1/20 снимки в галерията Над 300 хил. читатели на американското туристическо списание Condé Nast Traveler участваха в изследване, което да посочи най-добрите хотели, курорти, градове, круизи за 2016 г. Допитването се провежда за 29-та поредна година като от 2005 г. събирането на мнения става онлайн. Така изданието успява да очертае тенденциите в предпочитанията на туристите, а многото мнения - над 70 хил., показват кое им се харесва, а кое - не.
В галерията "Дневник" представя 20-те най-красиви острова на планетата според тазгодишната класация, подредени в нискодящ ред.
На снимката: Остров Санта Лусия, Карибски басейн.


description: Депутатите от Гражданския съвет на РБ искат гласовете в квадратчето "не подкрепям никого" да бъдат броени заедно с останалите действителни гласове.

title: Депутати от Реформаторския блок искат "не подкрепям никого" да се брои за действителен глас

maintext:
Гроздан Караджов
Фотограф: Юлия Лазарова
Изборът "Не подкрепям никого" в бюлетината за президентските избори е действителен глас и се брои при определянето на избирателната активност, но се изключва при отчитането на резултата от вота, което на практика го превръща в недействителен, според действащия Изборен кодекс.
Депутатите от Гражданския съвет на Реформаторския блок Гроздан Караджов, Петър Славов и Иван Кирилов Иванов внесоха в деловодството на парламента законопроект за изменение на Изборния кодекс, с който гласовете в квадратчето "не подкрепям никого" да бъдат броени заедно с останалите действителни гласове."Промените в Изборния кодекс през май бяха приети в условията на парламентарна суматоха. Вероятно поради невнимание в напрегнатата обстановка, в текста на изменения Изборен кодекс е допуснато тежко противоречие с нормите на Конституцията", пише в мотивите на вносителите.В деловодството на парламента има още две предложения за промени в Изборния кодекс, който са внесени тази седмица. Радан Кънев и депутати от ДСБ искат да отпадне ограничението от 35 изборни секции в държава при гласуване зад граница. От АБВ пък искат от 35 лимитът да бъде вдигнат до 55. Във Великобритания има събрани заявления за откриване на около 60 секции.Няма шанс предложенията им да бъдат гледани и да влязат в сила до изборите тъй като в сряда парламентът се разпусна предизборно до 9 ноември Утре парламентът ще заседава извънредно по искане на опозицията, като отмяната на "ваканцията" ще е първа точка. Твърде вероятно е заседанието да не се състои, ако депутатите от ГЕРБ не влязат в пленарна зала.


description: Министерството на правосъдието предлага изменения в Наказателно-процесуалния кодекс за по-подробно разписани права на обвиняемите.

title: Министерството на правосъдието прецизира правата на обвиняемите с нови промени

maintext:
Фотограф: Красимир Юскеселиев
Нов проектозакон доразвива правото на обвиняем да има защитник. Според предложение за изменение на Наказателно-просецуалния кодекс (НПК) на Министерството на правосъдието, което е публикувано на сайта на институцията, правото на обвиняемия да има защитник възниква от момента на привличането му като такъв. Освен това обвиняемият има право свободно да осъществява връзка със защитника си и сам да определи кой да бъде уведомен за ареста му.Свободната връзка със защитата на обвиняемия се допълва от възможността му да се среща насаме с него, да получава съвети и друга правна помощ, включително преди започване и по време на разпит или на всяко друго процесуално действие с участие на обвиняемия."Към настоящия момент е предвидено право на защитника по чл. 99 да се среща насаме с обвиняемия, но същото не е изрично предвидено като право на обвиняемия", е записано в мотивите на законопроекта.Успоредно с това промените предвиждат задължение на полицаите при задържане на обвиняемия да му дават "обща информация, улесняваща избора на защитник". Те ще трябва да предоставят на арестувания достъп до Единния адвокатски регистър или до списъка на дежурните адвокати.Обвиняемият ще има право да откаже защитник, освен когато участието на адвокат не е задължително (законът предвижда задължително участие на адвокат при непълнолетни извършители; предвиденото в закона наказание за престъплението, в което някой е обвинен е повече от 10 г. затвор; обвиняемият не владее български език и др. - бел.ред.). Разследващите ще трябва да му разяснят какви са последиците от отказа от защита, което ще се отразява в протокол. Всички извършени преди отказа от защита процесуални действия ще запазват стойността си, предвижда проекта.Той въвежда и още едно ограничение за това кои хора не могат да бъдат защитници. Добавя се и този, който е бил адвокат, консултирал свидетел по същото дело.При задържане арестуваният сам ще посочва кой да бъде уведомен за ареста му.В момента НПК ограничава избора само между членовете на семейството му и дава право на задържания да откаже за ареста му да бъде информиран работодателя му. "Посоченото изчерпателно изброяване може да доведе до необосновано ограничаване на правото на обвиняемия свободно да уведоми лице, което може да бъде различно от изброените, например в случаите на фактическо съжителство", пише в мотивите на проектозакона.Затова правосъдното министерство предлага в кодекса да се запише, че по искане на обвиняемия, незабавно се уведомява поне едно посочено от него лице. В някои случаи обаче уведомяването на близките може да не става веднага, а да се отложи с 48 часа - възможност, която липсва в настоящия закон.Според предложението "Когато е налице неотложна необходимост да се предотврати настъпването на тежки неблагоприятни последици за живота, свободата или физическата неприкосновеност на лице или за да се предотврати ситуация, при която наказателното производство би могло да бъде сериозно възпрепятствано, уведомяването по ал. 7 по отношение на конкретно лице, може да бъде отложено за срок до 48 часа".Решението за това отлагане ще се взема от разследващите с мотивирано постановление, което ще подлежи на съдебен контрол.С проекта в българското законодателство се въвежда Директива от 2013 г. на Европейския парламент и на Съвета за правото на достъп до адвокат в наказателното производство и в производството по европейска заповед за арест; за правото на уведомяване на трето лице при задържане и на осъществяване на връзка с трети лица и консулски органи през периода на задържане.


title: Шофьор, блъснал пешеходец, беше пребит в София (обновена)

maintext:
Фотограф: Цветелина Белутова
Шофьор на автомобил, блъснал пешеходец в София и опитал да избяга, беше пребит от свидетели на инцидента, съобщиха от пресцентъра на МВР. Двамата пострадали са откарани в болница.Инцидентът станал на кръстовището на ул. "Шипченски проход" и "Коста Лулчев". След подадения сигнал на място е пристигнал полицейски екип, който предотвратил разрастването на скандала.Изясняват се обстоятелствата и причините за възникналия пътен инцидент и последвалата саморазправа.Според БНР водачът на колата е на 72 години и е професор. Блъснатият пешеходец пък е зам.-кметът на "Слатина" инж. Тошко Николов. И двамата пострасали са в "Пирогов". Нараняванията им са леки и няма опасност за живота им, уточнява националното радио.


description: Вчера около 9.30 часа на път за работа Кънев се разминал с двама мъже пред хотел близо до парламента. Без никакви реплики единият от тях замахнал срещу него и го ударил в лицето. Нападателят посегнал и втори път, но Кънев успял да избегне удар и в корема.

title: Председателят на Хелзинкския комитет: И преди са ме обиждали и заплашвали на улицата (допълнена)

maintext:
Красимир Кънев
Фотограф: Анелия Николова
няма никакво съмнение, че атаката над него е резултат от правозащитната дейност на организацията. В четвъртък сутринта той беше нападнат беше нападнат в центъра на София от двама неизвестни мъже.
Вчера около 9.30 часа на път за работа Кънев се разминал с двама мъже пред хотел близо до парламента. Без никакви реплики единият от тях замахнал срещу него и го ударил в лицето . Нападателят посегнал и втори път, но Кънев успял да избегне удар и в корема.
По-късно в четвъртък директорът на европейската програма на международната правозащитна организация "Амнести интернешънъл" Джон Далхуисен осъди нападението над Кънев. Днес омбудсманът Мая Манолова също
осъди агресията. "
Нападението над г-н Кънев, юмрукът в лицето на председателя на най-голямата и най-стара правозащитна организация в България, е юмрук в лицето на българското общество и на българската държава като цяло", написа тя в разпратено до медиите изявление, в което настоява да
бъдат предприети незабавни мерки за разкриване на извършителите.
Днес
толичната полиция
е започнало разследване за нанасяне на лека телесна повреда по хулигански подбуди над Кънев.
Председателят на Българския хелзинкски комитет (БХК) Красимир Кънев"Атаката беше резултат от една ескалация на обидите и заплахите срещу мен и срещу други членове на нашата организация през последните две години", каза той пред "Нова телевизия". По думите му често получават обиди и заплахи на улицата, в интернет, по имейл. "Една част от тях останаха ненаказани, въпреки че имаше достатъчно доказателства за това", уточни Кънев.директорът на сМладен Младенов съобщи на брифинг, че"Около десетина пъти от 2014 година насам съм бил обект на обиди и заплахи на улицата", каза Кънев пред медиата.


title: Tuxedomoon ще направят трети концерт в София през декември

maintext:
[Der Circle]
Наскоро Tuxedomoon издадоха и бокс сета Vinyl Extravaganza, включващ 10 плочи/артефакти.
Билети за концерта на цена 34 лева се разпространяват в мрежата на Eventim, а в деня на събитието ще бъдат 39 лева. Местата в Sofia Live Club са 400.
Авангардната американска група Tuxedomoon ще направи трети концерт у нас на 4 декември в Sofia Live Club, съобщиха организаторите от Der Circle. Едно от големите имена на ню уейв и пост-пънк сцената от 80-те години до днес включва София в турнето си Half-Mute по името на първия си албум, който ще представи в цялост и в комбинация с други моменти от дискографията си.Американците вече бяха у нас през 2011 и 2012 г., а концертите им бяха напълно разпродадени. В третото си посещение те пристигат без визуалния си артист Брус Гедулдиг, който почина през пролетта. Той ще бъде заменен от Дейвид Ханеке.Останалите членове са Стивън Браун (пиано, саксофон, кларнет и вокали), Блейн Л. Райнингер (цигулка, китара, пиано, вокали), Питър Принципъл (бас, програмиране) и Люк ван Лийсхоут (тромпет, хармоника). Комбинацията от инструменти свидетелства за експерименталния характер на Tuxedomoon, чиито ранни изпълнения са наречени "електронно-театрални кабарета".От създаването си в Сан Франциско през 1977 г. досега групата има издадени 15 студийни и 2 концертни албума, както и редица сингли, филми и DVD-та, а последният - Pink Narcissus, е от 2014 г.


description: По време на престоя си бившия световен шампион в свръхтежка категория ще се срещне със спортни журналисти в спортната зала на братята Кубрат и Тервел Пулеви, които по всяка вероятност също ще присъстват.

title: Боксовата легенда Майк Тайсън пристигна в България

maintext:
Американецът пристигна в София с въоръжена охрана и раздаде на всички желаещи автографи
[Нова броудкастинг груп]
Живата легенда на професионалния бокс Майк Тайсън пристигна в България за участието си в риалити формата VIP Brother.По време на престоя си бившия световен шампион в свръхтежка категория ще се срещне със спортни журналисти в спортната зала на братята Кубрат и Тервел Пулеви, които се очаква също да присъстват.Тайсън стана най-младия световен шампион в тежка категория - на 20 години и 4 месеца, през 1986 г. За цялата си кариера бившият боксьор спечели над 300 милиона долара само от хонорари, но преди няколко години обяви фалит.Финансовите му неволи го принудиха да участва в редица телевизионни предавания по цял свят, а наскоро арабски милиардери платиха на него и големия му съперник Ивендър Холифийлд да пресъздадат инцидента помежду им, в който Тайсън отхапа ухото на сънародника си.


title: "Гардиън": Тръмп е новият Берлускони

maintext:
Фотограф: Stringer/italy
Преди 22 години един успял бизнесмен изпрати на италианските телевизии видеозапис, в който обясняваше, че ще поеме управлението на държавата. Опозицията му го прие на майтап. Това бе Силвио Берлускони, пише Джон Фут за в. "Гардиън" Приликите между него и Доналд Тръмп са удивителни. Те се справят добре в бизнеса, но около компаниите им има неясноти, свързани с данъци и счетоводство. Но успехите допринасят много за чара им. И двамата се представят като аутсайдери, борци с върхушката. Берлускони го правеше дори докато беше премиер."Гафовете" им са част от стратегията – Берлускони бе известен с чести сексистки, хомофобски и расистки изказвания, както и непоколебимата си вяра, че е неустоим за жените, съчетана с образа на добър съпруг, загрижен за петте си деца. "Гафовете" му обикновено бяха последвани от оплаквания, че е бил грешно разбран или жертва на злонамерените медии. Звучи ли ви познато?Берлускони създаде и врагове, срещу които можеше да насъсква привържениците си – съдебната система, медиите, политиката като цяло, комунизма, жените, Европейския съюз, еврото. Представяше се като жертва на крайната политическа коректност, като обикновен мъж, който говори каквото мисли.Дори скандалите, в които бе замесен, не намалиха подкрепата му. Точно обратното, дори увеличаваха чара му, а посланието бе: "Бъдете като мен. Не плащайте данъци. Радвайте се на живота, печелете пари. Говорете каквото си искате. Няма да ви пречим".Берлускони стана толкова мощен, че в един момент реши да си създаде имунитет от съдебно преследване със закон, създаден от собственото му правителство. За щастие италианската конституция предотврати тази чудовищна идея. Но самият факт, че тя съществува, вече бе стряскащ.Поуката за Америка е, че хората смятаха Берлускони за клоун прекалено дълго. Но в края на никого не му беше смешно. Двайсет години Берлускони в центъра на системата навредиха много на политическата и демократичната култура на Италия, а раните далеч не са излекувани. Независимо дали ще загуби или спечели, Тръмп промени политическия дискурс, кампаниите и организацията. Също както и в ерата на Берлускони, нещата никога няма да са същите.


description: "Фолксваген Атлас" е дълъг 5.04 метра, или с 24 см повече от "Туарег". Ширината е 1.99 метра (+ 5 см), а височината е 1.67 метра (- 4 см).

title: "Фолксваген" направи огромен SUV за американския пазар

maintext:
[Фолксваген]
[Фолксваген]
"Фолксваген Атлас" ще е най-големият модел на марката, предлаган някога в САЩ, съобщиха от компанията при представянето на седемместния SUV. Моделът попада сред средноразмерните всъдеходи, според американските разбирания.Автомобилът е дълъг 5.04 метра, или с 24 см повече от "Туарег". Ширината е 1.99 метра (+ 5 см), а височината е 1.67 метра (- 4 см). В салона впечатлява дигиталният дисплей, който заменя приборното табло и възможността за пълна интеграция на смартфон. Озвучаването може да е "Фендер" с мощност 480 вата.Сред асистиращите системи присъстват адаптивен круиз контрол, сигнализация за опасност от удар в предното превозно средство със спирачна функция, сигнализация за автомобил в мъртвата зона на огледалата и предупреждение за непреднамерено напускане на избраната лента на движение.По отношение на двигателите, "Фолксваген Атлас" разчита на две бензинови предложения - двулитров дизел със 238 конски сили и 3600 кубиков VR6 мотор със 280 коня. Те се комбинират с осемстепенна автоматична трансмисия.Автомобилът може да е с предно предаване, или със задвижване 4Х4. "Фолксваген Атлас" ще се произвежда в завода в Чатануга (Тенеси). В него са инвестирани 900 милиона евро.От началото на следващата година, "Атлас" освен САЩ, ще се предлага и на пазарите в Русия и Близкия Изток.


title: Борисов за "Яневагейт": Това е сериал с врачки и махленски клюки

maintext:
Фотограф: Юлия Лазарова
"Коментирал съм поне 100 пъти. Нямам общо с Ченалова и Янева, не съм разпореждал нищо на главния прокурор, не се мешам в съдебната система", така, видимо ядосан, премиерът Бойко Борисов коментира по "Нова телевизия" скандалът "Яневагейт" . Той се възмути, че вместо за инвестираните милиарди в санирането, водещите му задават въпроси по тази тема."Това е сериал, който снимат. Събират се в едно студио и вкарват една или друга случка. Снимат. Пускат го. След една седмица друг епизод", обясни Бойко Борисов.Попитан дали трябва да се проверяват твърденията, които излизат от записите, премиерът отговори: "Това са врачки и махленски клюки, какво да се проверява. Искате ли ние с вас да се съберем тука, в студиото, да си говорим едни неща и после да искаме да се проверява.""За мен важният успех от това е, че двете не са в съдебната система, защото от това, което чувам, те не са били за там", каза още Борисов.